《福宁州城外即事慰袁生》
清代·陈名夏

书生携我城外山，童仆举火何其难。流萤入户光自照，蟋蟀在床鸣不闹。

予家既破牛马走，世上饥寒无不有。何人共此患难中，与君且醉重阳酒。

孔融既逝宾客稀，丈夫熟视何所为。素秋零落色不瘁，纷纷轻薄皆小儿。

我欲歌，听者疑。我重泣，如绠縻。以此叹息无古道，千载相思在管鲍。

作者简介：（1601—1654）明末清初江南溧阳人，字百史。明崇祯十六年进士，官修撰。先在北京降李自成。清兵入关，又降清，复原官，历任吏部尚书、秘书院大学士。以倡言“留发复衣冠，天下即太平”，又有结党舞弊等事，被劾处死。有《石云居士集》。